**Zápisnica zo zasadnutia Rady školy**

**Deň a čas konania:** 27. 5. 2021, 17:00 hod.

**Miesto konania:** online, formou aplikácie Zoom

**Prítomní:**

členovia rady školy: Kamil Zeman (ďalej tiež „p. Zeman“)

  Martin Grondžák (ďalej tiež „p. Grondžák “)

 Dagmar Petrová (Ďalej tiež „p. Petrová“)

Alžbeta Morbacherová (ďalej tiež „p. Morbacherová“)

Alena Braunerová (ďalej tiež „p. Braunerová“)

Zuzana Koyšová (ďalej tiež „p. Koyšová)

 (v ďalšom texte spolu tiež „prítomní členovia RŠ“)

prizvaní:

 Pavol Bernáth (ďalej tiež „p. Bernáth“)

 (v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

Program:

1. Otvorenie
2. Prezentácia, voľba zapisovateľa a overovateľa zápisnice
3. Informácia o stave úloh/uznesení z predchádzajúcich zasadnutí Rady školy
4. Priebežná informácia vedenia školy o pedagogicko-organizačnom a materiálno-technickom zabezpečení výchovno-vzdelávacieho procesu – všeobecné zhodnotenie za mesiac 04/2021
5. Rôzne
6. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášania schopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Koyšovú a za overovateľa zápisnice navrhol zvoliť p. Petrovú. Následne prítomní pristúpili k hlasovaniu.

Výsledky hlasovania:

ZA Kamil Zeman, Martin Grondžák, Alena Braunerová, Zuzana Koyšová, Alžbeta Morbacherová, Dagmar Petrová

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo.

**Uznesenie č. 1**

**Prítomní na zasadnutí zvolili za zapisovateľa p. Zuzanu Koyšovú a za overovateľa zápisnice p. Dagmar Petrovú.**

**K bodu 3. programu:**

Rada školy berie na vedomie priebežné plnenie úloh a uznesení z ostatnej Rady školy.

Riaditeľ školy, p. Bernáth, informoval členov Rady školy o nasledovných skutočnostiach:

* prebehol online zápis detí do 1. ročníka – overovanie údajov potrvá do 15.6.2021,
* je zapísaných 77 detí, v súčasnosti odklad školskej dochádzky rieši materská škola,
* na MČ bol odoslaný výkaz na požiadavku na asistenta učiteľa,
* naďalej prebieha denné hlásenie chýbajúcich žiakov – štatistika MŠVVaŠ SR
* vo 4. ročníku sa uskutočnilo testovanie PIRLS, ktoré bolo zamerané na monitorovanie úrovne čitateľskej gramotnosti žiakov,
* čaká nás testovanie žiakov 9. ročníka – T9 a prijímacie pohovory, pozornosť sa venuje opakovaniu MAT a SJL,
* prebieha objednávanie učebníc,
* na MČ sú odosielané výkazy týkajúce sa hospodárenia v škole, ŠJ, ŠKD.

**K bodu 4. programu:**

P. Bernáth, riaditeľ školy, poskytol nasledujúce informácie:

* 1. stupeň – po uplynutí adaptačného obdobia sa žiaci bez väčších problémov zaradili do bežného výchovno-vzdelávacieho procesu. Po predchádzajúcom opakovaní prebehlo overovanie vedomostí – riaditeľské previerky z predmetov MAT a SJL.
* 2. stupeň – počas adaptačného vzdelávania sa pozornosť venovala okrem overovania vedomostí aj socializácii žiakov v škole. Mnohí žiaci si počas dištančného vzdelávania odvykli pracovať v kolektíve, majú problém tolerovať spolužiakov, pracovať 6 vyučovacích hodín. V predmetoch MAT, SJL, CJ je učivo prebraté a v súčasnosti prebieha overovanie vedomostí z MAT a SJL formou riaditeľských previerok. Z ostatných predmetov sa riaditeľské previerky písať nebudú.

**K bodu 5. programu:**

* P. Grondžák sa zaujímal o to, či písomné práce písané počas prezenčného vzdelávania, v prípade, že zhoršili žiakom prospech, budú mať vplyv na klasifikáciu žiakov.
* P. riaditeľ odpovedal, že v takomto prípade má rodič kontaktovať učiteľa, ktorý daný predmet učí.
* P. Zeman sa informoval, či sa plánujú TA.
* P. riaditeľ odpovedal, že triedne aktívy sú naplánované na budúci týždeň. Keďže nebudú v škole, každý učiteľ si určí, či TA bude prebiehať formou telefonických hovorov alebo prostredníctvom aplikácie ZOOM.
* P. Zeman vyslovil požiadavku, či by nebolo možné, aby učitelia kontaktovali rodičov a upozornili ich na problém s prospechom žiakov.
* P. riaditeľ odpovedal, že rodičia sú so známkami oboznámení priebežne cez EduPage, po štvrťročnej a trištvrteročnej Hodnotiacej pedagogickej rade sú rodičia preukázateľne informovaní o zhoršenom prospechu a správaní svojich detí. P. Koyšová povedala, že každý učiteľ má na stránke školy zverejnené konzultačné hodiny počas ktorých ho môžu rodičia kontaktovať.
* P. Grondžák sa zaujímal o vyučovanie TSV, ktorá prebieha vonku a nie je vyplnená športovými aktivitami.
* P. riaditeľ odpovedal, že je zakázané jej vyučovanie v interiéri kvôli opatreniam zabraňujúcim šíreniu ochorenia COVID-19. Vyučovanie TSV má prebiehať teoreticky. Učitelia realizujú TSV vonku, v prípade priaznivého počasia. Žiaci majú na výber, či sa chcú hrať loptové hry alebo sa chcú hrať individuálne hry.
* P. Zeman poďakoval zamestnancom kuchyne za ich prácu.
* P. Grondžák poďakoval učiteľom za ich prácu.

**K bodu 6. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísala Zuzana Koyšová po ukončení zasadnutia z poznámok, ktoré si počas zasadnutia zaznamenala.

Bratislava, 04.06.2021 Bratislava, 07.06.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zuzana Koyšová Dagmar Petrová

 zapisovateľka overovateľ zápisnice